Bulă turistică între Australia şi Noua Zeelandă. Călătoriile nu vor fi condiţionate de carantină.
Noua Zeelandă și Australia vor permite călătoriile fără a le condiționa de carantină. În Australia locuiesc peste 600.000 de neo-zeelandezi. Reluarea turismului va aduce 700 de milioane USD economiei neo-zeelandeze.
Noua Zeelandă și Australia deschid o bulă turistică pentru salvarea economiei. Începând cu 19 aprilie, oamenii pot călători între cele două țări fără să mai stea în carantină.Pentru Noua Zeelandă acestea vor fi primele vizite din exterior, după ce țara a fost izolată de lume aproape un an. Decizia a fost primită cu bucurie de mii de oameni care sunt despărțiți de familii.Reluarea zborurilor cu Australia ar putea crește veniturile din turism din Noua Zeelandă aproape de nivelul de dinaintea pandemiei.